Vjatšeslav Bajuk

Vjatšeslav Bajuk (sündinud 2. aprillil 1982) on Eesti kurjategija, kellele on Eestis mõistetud 20-aastane vangistus ühe naise (sünoptik Krista Odakivi) tapmise ja teise tapmiskatse eest pesapallikurikaga pekstes Tallinna südalinnas. Kuritegu pälvis Eesti meedias suurt tähelepanu, otsingute ajal kujunes kurjategija hüüdnimeks "kurikamõrvar". Harju Maakohtu 21. märtsi 2011 otsusega tunnistati Vjatšeslav Bajuk süüdi mõrvas, mõrvakatses, vägistamises ja joobes juhtimises. Vjatšeslav Bajuk tunnistas kohtus üles ühe naise tapmise ja joobes juhtimise. Kaitsja hinnangul polnud aga piisavalt tõendatud, et Odakivi surm saabus julmal ja piinaval viisil. Teistes süüdistuspunktides (teise naise mõrvakatse ja vägistamises) Bajuk end süüdi ei tunnistanud. Prokuröri sõnul "tunnistas Bajuk eeluurimisel üldjoontes oma süüd kõigis kuriteoepisoodides". Bajuk sai põhihariduse Tallinna Mustamäe Reaalgümnaasiumis ning lõpetas Tallinna Teeninduskooli. Mehe viimane töökoht enne vahistamist oli restoran Korsaar, kus ta töötas alates 2008. aastast kokana. Bajukil oli naine ja väike laps. Töökaaslased ja pereliikmed iseloomustasid Bajukki positiivselt, hella ja hooliva inimesena, kes ka kodutülide korral piirdus rääkimisega ning mõnikord harva juues muutus pigem leebeks. Enne vahistamist mõrvakahtluse alusel oli Bajukil politseiga kokkupuuteid kahel korral. 2009/2010. aasta uusaastaööl üritas ta Harjumaal Kloogal oma autos hääletajat vägistada. Kuna kuritegu piirdus katsega, lasti varem karistamata mees vabaks. 17. juuli 2010 varahommikul tekkis Bajukil Tornide väljakul purjuspäi tüli kojamehega, kes kutsus politsei; patrull vestles Bajukiga ning lasi tal koju minna. 23. novembril 2009 ründas Vjatšeslav Bajuk kella 7.20–7.45 vahel Tallinnas, Schnelli tiigi läheduses kahte naist ja peksis neid pesapallikurikaga. Esimene ohver, julmalt läbi pekstud Eesti Meteoroloogia ja Hüdroloogia Instituudi meteoroloog Krista Odakivi suri 25. novembri õhtul Põhja-Eesti Regionaalhaiglas. Teine ohver pääses eluga, sest kannatanul õnnestus inimeste juurde joosta. Kurjategija põgenes sündmuskohalt, jättes kurika maha. Kriminaalmenetluse käigus 2010. aastal tunnistas Vjatšeslav Bajuk uurijale, et kuriteole viis teda "üldine viha naiste vastu". Kuriteost Vjatšeslav Bajuki vahistamiseni kulus üheksa kuud. Uurimise käigus võeti sadakonnalt isikult DNA-proove, Raul Koppelmaa juhitav Põhja politseiprefektuuri mõrvarühm analüüsis 1200 tundi valvekaamerate videoid ja 2,75 miljonit telefonikõnet. 27. augustil 2010 vahistati Bajuk Harju maakohtu loaga, süüdistatuna naisterahva vägistamises Tallinna–Klooga maanteel 1. jaanuaril 2010. Mõlemat kuritegu ühendasid leitud DNA-proovid. Lisaks süüdistati meest mootorsõiduki Audi A6 alkoholijoobes juhtimises Tallinnas Raua tänaval 4. juunil 2010. Kriminaalasja menetlesid kohtueelselt Põhja ringkonnaprokuratuur ja Põhja Politseiprefektuur. http://juura.files.wordpress.com/2013/01/kurikamc3b5rvari-kaasus-maakohus.pdf Marek Kuul "Kohus saatis kurikamõrvari 20 aastaks vangi" ERR, 21. märts 2011 Urmas Jaagant "Kohus saatis kurikamõrvari 20 aastaks vangi" Eesti Päevaleht, 21. märts 2011 Eve Heinla "Lõpuks tunnistatakse mind süüdimatuks" Õhtuleht, 1. september 2010 Risto Berendson "Kurikamõrvas kahtlustatav kokk idealiseeris gängielu" Tallinna Postimees, 31. august 2010 Katrin Pauts "Ekskolleeg: mõrvar ilmus pärast tapatööd külma kõhuga tööle!" Õhtuleht, 1. september 2010 Kristin Aasma "Endine kolleeg Vjatšeslav Bajukist: kokana oli ta supertöötaja" Õhtuleht, 31.august 2010 Risto Berendson "Toimikumaterjalid paljastavad kurikamõrvari tegeliku palge" Postimees, 4. jaanuar 2012, lk 6 Katrin Jüriso, Heikki Aasaru "Politsei otsib Tallinnas kurikaga naisi rünnanud meest" ERR, 24. november 2009 "Arvatavast kurikamõrvarist kokk oli hea töötaja" ERR, 31. august 2010 Oliver Kahu "Vanalinnas kurikaga läbi pekstud naine suri haiglas" ERR, 26. november 2009 "Üks Snelli pargi kurikamehe ohvritest suri" Delfi, 26. november 2009 "Kurikamaniaki teine ohver vajab veel haiglaravi" Delfi, 30. november 2009 "Mõrvas süüdi mõistetud Vjatšeslav Bajuk: ma ei ütle praegu midagi" Delfi, 21. märts 2011 "Kurikamehe tabamiseks analüüsiti 1200 tundi videoid ja ligi 3 miljonit kõnet" Eesti Ekspress, 3. september 2010 Merike Tamm, Madis Filippov. "Kurikamõrvas kahtlustatav kinnitas seotust kuriteoga" Tallinna Postimees, 29.august 2010 Priit Luts "Vahistati arvatav kurikamõrvar"[alaline kõdulink] ERR, 29. august 2010 "Eksperdid: kurikamõrvar ilmselt pole vaimuhaigena arvel" Arst.ee, 24. märts 2010 "Tema on Schnelli pargi arvatav kurikamõrvar" Eesti Ekspress, 31. august 2010 Holger Roonemaa, Ilmar Kahro "Kurikamees: pattu teha on lihtne" Eesti Päevaleht, 1. september 2010 "Kurikamehe tabamiseks analüüsiti 1200 tundi videoid ja ligi 3 miljonit kõnet" Eesti Ekspress, 3. september 2010 "Bajuki kriminaalasja toimik jõudis prokuratuuri" - Postimees, 14. detsember 2010 Risto Berendson "Kohtu ette astuv kurikamõrvar kahetseb väidetavalt oma tegu" Tallinna Postimees, 28. veebruar 2011 Risto Berendson, Merike Tamm "Kurikamõrvas süüdistatav tunnistas sünoptiku tapmist" Tallinna Postimees, 1. märts 2011 Urmas Jaagant "Kurikamõrvas süüdistatav Bajuk arutas Snelli pargis toimunut kolleegidega" Eesti Päevaleht, 2. märts 2011 Kristjan Jõevere "Arvatava kurikamõrvari põhjendused ja ülestunnistus" Eesti Päevaleht, 3. märts 2011 Ilmar Kahro "Bajuk: mingil juhul ei anta mulle eluaegset" Eesti Päevaleht, 3. märts 2011